
ΔΕΛΤΙΟ ΤΥΠΟΥ
Αθήνα, 26 Μαΐου 2016
 «Ελληνικός κινηματογράφος»
 στο Μουσείο Βιομηχανικής Ελαιουργίας Λέσβου 
 
Το Πολιτιστικό Ίδρυμα Ομίλου Πειραιώς (ΠΙΟΠ), σε συνεργασία με τον Σύλλογο Ατόμων με Προβλήματα Ακοής Μυτιλήνης «ΑΗΧΟΣ», παρουσιάζουν μουσική εκδήλωση αφιερωμένη στον ελληνικό κινηματογράφο, την Παρασκευή 3 Ιουνίου 2016 και ώρα 18:00μ.μ. στο Μουσείο Βιομηχανικής Ελαιουργίας Λέσβου, στην Αγία Παρασκευή.

Είναι η τέταρτη κατά σειρά εκδήλωση που θα λάβει χώρα στο νησί της Λέσβου. Η εκδήλωση απευθύνεται σε ακούοντες ή μη, σε χρήστες ακουστικών ή μη, σε άτομα που γνωρίζουν ή όχι τη νοηματική γλώσσα, αλλά και σε όποιον έχει αγάπη για τον ελληνικό κινηματογράφο και τα κομμάτια που έχουν ακουστεί μέσα από αυτόν.   
Όλη η εκδήλωση είναι μεταφρασμένη στη νοηματική με παράλληλη ακρόαση των κομματιών – στίχων.

 

Η συμμετοχή είναι δωρεάν. Επιθυμητή η παρουσία γονέων και συνοδών.

